ai4bharat/Pralekha huggingface dataset:
وزیراعظم کا دفتر
وزیراعظم نے آچاریہ مہامنڈلیشور پوجیہ سوامی اودھیشانند گری جی سے فون پر بات کی
دو شاہی اسنان کے بعد کمبھ کو اب علامتی رکھنے کی درخواست
سنتوں کی صحت کے بارے میں جانکاری لی
نئی دلّی ،17 اپریل، 2021 /
وزیراعظم نریندر مودی نے آچاریہ مہا منڈلیشور ہ پوجیہ سوامی اودھیشانند گری جی سے فون پر بات چیت کی اور سبھی سنتوں کی صحت کے بارے میں معلومات حاصل کی۔ انھوں نے انتظامیہ کے ساتھ مکمل تعاون کرنے کے لئے سنت سماج کا شکریہ ادا کیا۔
وزیراعظم نے درخواست کی کہ دو شاہی اسنا ن ہوچکے ہیں اس لئے کنبھ کو اب علامتی رکھا جائے۔ اس سے وبائی مرض کے خلاف لڑائی میں تقویت حاصل ہوگی۔
آچاریہ مہامنڈلیشور پوجیہ سوامی اودھیشانند گری جی نے وزیراعظم کی درخواست کا احترام کرتے ہوئے اپنے ردعمل کا اظہار کیا ہے اور عقیدتمندوں سے کہا ہے کہ کو وڈ کی صورتحال کے پیش نظرکثیر تعداد میں اسنان کے لئے نہ آئیں اور کووڈ ضابطوں پر عمل کریں۔
وزارت دفاع
غلطی سے میزائل فائر ہونے کے سلسلے میں بیان
نئی دہلی، 11 مارچ 2022:
9 مارچ2022 کو، معمول کے مطابق رکھ رکھاؤ کے عمل کے دوران، ایک تکنیکی خرابی کی وجہ سے غلطی سے ایک میزائل فائر ہو گیا۔
حکومت ہند نے اسے سنجیدگی سے لیتے ہوئے ایک اعلیٰ سطحی کورٹ آف انکوائری کا حکم دیا ہے۔
یہ پتہ چلا ہے کہ میزائل پاکستان کے ایک علاقے میں گرا تھا۔ حالانکہ یہ واقعہ انتہائی افسوسناک ہے، تاہم راحت کی بات یہ ہے کہ اس حادثہ میں کوئی جانی نقصان نہیں ہوا۔
ارضیاتی سائنس کی وزارت
سمندری وسائل کو بروئے کار لایا جانا
ارضیاتی سائنس اور سائنس اور ٹیکنالوجی کے وزیر مملکت ڈاکٹر جتیندر سنگھ نے آج راجیہ سبھا میں ایک تحریری جواب میں بتایا کہ ارضیاتی سائنس کی وزارت  نے سمندری وسائل کو بروئے کار لانے کے لئے بہت سے اقدامات کیے ہیں۔
ان اسکیموں کے تحت ایم او ای ایس کی اوشن سروسز ،ماڈلنگ ، ایپلیکیشن ریسورسز اینڈ ٹیکنالوجیاور ڈی پوشن مشن کی اسکیموں کے تحت توانائی، ماہی گیری اور معدنیات کے لیے وسائل کی انوینٹریز شروع کی گئیں ہیں۔بھارتی حکومت نے سال 2002 میں سینٹرل انڈین اوشین بیسن  سے پولی میٹالک نوڈلز کی تلاش کے لیے انٹرنیشنل سی بیڈ اتھارٹی  کے ساتھ ایک 15 سالہ معاہدے پر دستخط کیے تھے۔معاہدے کے تحت 75000 مربع کلومیٹر کے علاقے میں وسیع جائزےاور دیگر ترقیاتی سرگرمیاں انجام دی گئیں ۔ سی آئی او بی ،ایم اوای ایس نے سنٹرل انڈین رج  اور رج  بحر ہند کے خطے کے ساتھ 10,000 مربع کلومیٹر کے مختص علاقے میں پولی میٹالک سلفائیڈ کی تلاش کے لیے 2016 میں بین الاقوامی سمندری پٹی اتھارٹی  کے ساتھ 15 سالہ معاہدے کے تحت پولی میٹالک سلفائیڈز کی تلاش اور دیگر ترقیاتی سرگرمیاں شروع کی ہیں۔ ۔
ایم او ای ایس کے تحت نیشنل انسٹی ٹیوٹ آف اوشین ٹیکنالوجی  نے سمندری وسائل کو استعمال کرنے کے لیے دور سے چلنے والے بغیر پائلٹ کے نظام کو تیار کیا ہےاور اس پر کام کیا ہے اوراسے چلایا بھی ہے۔ ایم او ای ایس کے سینٹر فار میرین لیونگ ریسورسز اینڈ ایکولوجی  نے میرین لیونگ ریسورسز پروگرام  کے تحت گہرے سمندر میں رہنے والے وسائل کی تلاش کی ہے۔ یہ پروگرام بھارتی ماحولیاتی نظاموں کی باقاعدہ نگرانی کا احاطہ کرتا ہے جس میں عام سمندر سے گہرے سمندر تک کا احاطہ کیا گیا ہے اور اس کے ساتھ ساتھ وسائل کو استعمال کرنے کے لیے ٹیکسونومک معلومات اور ٹیکنالوجی کی ترقی کو بھی دستاویز ی شکل دی گئی ہے۔
معدنیات کی وزارت کے تحت بھارت کے ارضیاتی جائزے میں سمندری معدنی وسائل جیسے چونے کی مٹی، بھاری معدنی جگہوں  کے لیے بھارت کے خصوصی اقتصادی زون  کے اندر ممکنہ آف شور علاقوں اور تعمیراتی ریت کا ذکر کیا گیا ہے ۔ ماہی پروری ، مویشی پروری اورڈیری کی وزارت کے ماہی پروری کے محکمے نے پائیدار طریقے سے سمندری ماہی پروری کی ترقی کے لیے کئی سالوں میں مختلف اقدامات کیے ہیں۔
امور داخلہ کی وزارت
مرکزی وزیر داخلہ جناب امت شاہ کا ایک ٹویٹ کے ذریعے تمل ناڈو میں نیویلی پاور پلانٹ بوائلر میں ہوئے دھماکے کے نتیجے میں جانوں کے ضیاع پر اظہار رنج وغم
امت شاہ نے تمل ناڈو کے وزیر اعلیٰ شری ایڈپاڈی کے پلانی سوامی سے بات کی اور ہر ممکن مدد کی یقین دہانی کرائی
مرکزی وزیر داخلہ نے مزید کہا کہ امدادی کاموں میں مدد کے لئے مرکزی صنعتی سیکیورٹی فورسز پہلے سے ہی جائے حادثہ پر موجود ہیں
ہلاک شدگان کے لواحقین سے اظہار تعزیت کرتے ہوئے جناب امت شاہ نے کہا کہ وہ زخمیوں کی جلد صحتیابی کے لئے دعا گو ہیں
مرکزی وزیر داخلہ جناب امت شاہ نے ایک ٹویٹ کے ذریعہ تمل ناڈو میں نیویلی پاور پلانٹ بوائلر میں ہوئے دھماکے کے نتیجے میں جانوں کے ضیاع پر اپنے رنج وغم کا اظہار کیا ہے۔ جناب امت شاہ نے تمل ناڈو کے وزیر اعلی شری ایڈپاڈی کے پلانی سوامی سے بات کی اور ہر ممکن مدد کی یقین دہانی کرائی۔
مرکزی وزیر داخلہ نے مزید کہا کہ مرکزی صنعتی سیکیورٹی فورسز امدادی کاموں میں مدد کے لئے پہلے سے ہی جائے حادثہ پر موجود ہیں۔ جاں بحق افراد کے لواحقین سے گہری تعزیت کا اظہار کرتے ہوئے جناب امت شاہ نے کہا کہ وہ زخمیوں کی جلد صحتیابی کے لئے دعا گو ہیں۔
خوراک کی ڈبہ بندی کی صنعتوں کی وزارت
آئی آئی ٹی پی ٹی نے خوراک کی ڈبہ بندی کی صنعتوں کی وزیر محترمہ ہرسمرت کور بادل کی موجود گی میں ہندستان کے لئے مختلف معروف اداروں کے ساتھ اہم امور پر دستخط کئے
کسانوں کو اپنی آمدنی میں اضافے کے لئے تنوع کو اپنا نا ہوگا:محترمہ ہرسمرت کور بادل
نئی دہلی، 13جنوری 2020/ انڈین انسٹی ٹیوٹ آف فوڈ پروسسینگ ٹکنالوجی لائزن آفس ، بھٹنڈا نے خوراک کی ڈبہ بندی کی صنعتوں کی مرکزی وزیر محترمہ ہرسمرت کور بادل ،خوراک کی ڈبہ بندی کی صنعتوں کی وزارت کے جوائنٹ سکریٹری جناب اشوک کمار کی موجودگی میں ریاست پنجاب اور ہریانہ کے خطے کے 8مختلف معروف اداروں کے ساتھ مفاہمتی عرضداشت  پر دستخط کئے ہیں۔ آئی آئی پی ایف ٹی کے ڈائریکٹر ڈاکٹر سی آنند راما کرشنن نے ان یونیورسٹیوں ، کالجوں اور اداروں کے وائس چانسلروں اور ڈائریکٹروں کے ساتھ مفاہمتی عرضداشت  پر دستخط کئے ہیں۔
یونیورسٹی ،کالج اور ادارے ، پنجاب ایگریکلچر یونیورسٹی  ،لدھیانہ ، مہاراجہ رنجیت سنگھ پنجاب ٹکنیکل یونیورسٹی  بھٹنڈہ، سینٹرل انسٹی ٹیوٹ آف پوسٹ ہارویسٹ انجینئرنگ اینڈ ٹکنالوجی ، لدھیانہ نیشنل ڈیری ریسرچ انسٹی ٹیوٹ  کرنال ، انڈین انسٹی ٹیوٹ آف ویٹ اینڈ بارلی ریسرچ  کرنال، سنت لونگوال انسٹی ٹیوٹ اینڈ ٹکنالوجی  سنگرور ، نیشنل ایگری فوڈ بائیو ٹیکنالوجی انسٹی ٹیوٹ  موہالی اور گروونانک کالج ، بھٹنڈہ ہیں۔
اس موقع پر خوراک کی ڈبہ بندی کی صنعتوں کی مرکزی وزیر محترمہ ہرسمرت کور بادل نے کہا کہ عالمی سطح پر مسابقت کا مقابلہ کرنے کے لئے سائنسی ٹکنالوجی کو اپنانا وقت کی ضرورت ہے۔ انہوں نے کسانوں اور صنعت کاروں سے گرام اسمردھی یوجنا کا فائدہ اٹھانے کی اپیل کی جس کے تحت خوراک کی ڈبہ بندی کی وزارت کو ٹکنالوجی کے ایڈیشن کے لئے 3 ہزار کروڑ روپے حاصل ہوئے ہیں۔
انہوں نے کہا کہ چھوٹے کسانوں کی آمدنی کے اضافے کے لئے ہر ایک شخص کو ایک دوسرے کے ساتھ مل جل کر کام کرنا چاہئے ا ور اس قسم کے مفاہمتی عرضداشت  سےکسانوں کے فائدہ کے لئے نئے مواقع پیدا ہوں گے کیونکہ خوراک کی ڈبہ بندی کے لئے وسیع صلاحیتیں موجود ہیں۔ انہوں نے کسانوں سے اپنی آمدنی کو بڑھانے کے لئے اپنی فصلوں میں تنوع لانے کی اپیل کی۔
ان مفاہمتی عرضداشت  کا مقصد تحقیق و ترقی ،ہنر مندی کے فروغ ،مشاورت ، ادارہ جاتی ترقی معلومات کی ترسیل اور طلبا کی پلانٹ میں ٹریننگ سے متعلق اشتراکی پروگراموں میں سہولت پیدا ہوگی۔ اس تعلق سے شراکت داروں کے درمیان باہمی رشتے اور تعلقات میں مزید استحکام آئے گا۔
محترمہ ہرسمرت کور بادل نے اس موقع پر آئی آئی ایف پی ٹی کے بھٹنڈہ واقع لائزن آفس کی تکنیکی مدد سے کاروبار قائم کرنے والے کامیاب صنعت کاروں کی عزت افزائی کی۔
خوراک کی ڈبہ بندی کی صنعتوں کی وزارت کے جوائنٹ سکریٹری جناب اشوک کمار نے صنعت کاروں سے تحقیق و ترقی کے پہل اور مرکزی حکومت کی اسکیموں سے فائدہ اٹھانے کی اپیل کی۔
آئی آئی ایف پی ٹی کے ڈائریکٹر ڈاکٹر انند راما کرشنن نے کہا کہ انڈین انسٹی ٹیوٹ آف فوڈ پروسیسنگ ٹکنالوجی  وزارت کے تحت تحقیق و ترقی نیز صف اول کا تعلیمی ادارہ ہے۔ انہوں نے کہا کہ مختلف شعبو ں میں جاری تحقیق سے یقینی طور پر ملک کو فائدہ پہنچے گا۔ انہوں نے کہا کہ بھٹنڈہ میں فوڈ ٹیسٹنگ لیبارٹری کا قیام کا عمل جاری ہے۔
۔۔۔۔۔۔۔۔۔۔۔
م ن۔ش س ۔ ج۔
U- 173
(Visitor Counter : 88
نائب صدر جمہوریہ ہند کا سکریٹریٹ
نائب صدر جمہوریہ نے آج راجیہ سبھا میں جناب ملیکا ارجن کھڑگے کو سالگرہ کی مبارکباد پیش کی
نائب صدر جمہوریہ اور راجیہ سبھا کے چیئرمین جناب جگدیپ دھنکھڑ نے آج پارلیمنٹ میں قائد حزب اختلاف  جناب ملیکا ارجن کھڑگے جی اور معزز رکن  جناب جوگنی پلی سنتوش کمار جی کو سالگرہ کی مبارکباد پیش کی۔
بعد میں ایک ٹوئیٹ میں، نائب صدر کے دفتر نے کہا:
’’عزت مآب چیئرمین، راجیہ سبھا، جناب جگدیپ دھنکھڑ نے آج پارلیمنٹ میں قائد حزب اختلاف ، جناب ملیکا ارجن کھڑگے جی کو سالگرہ کی مبارکباد پیش کی۔ اپنے پیغام میں، عزت مآب چیئرمین نے جناب جوگینی پلی سنتوش کمار، ممبر راجیہ سبھا کو بھی ان کی سالگرہ پر مبارکباد دی۔ ایوان کی جانب سے، راجیہ سبھا کے چیئرمین نے دونوں اراکین کی لمبی اور صحت مند زندگی کی تمنا ظاہر کی۔‘‘
۔۔۔۔۔۔۔۔۔۔۔۔۔۔۔۔۔
ش ح۔ا ک ۔ م ر
Urdu No. 7303
(Visitor Counter : 43
وزارات ثقافت
اے ایس آئی ،آزادی کے 75 سال مکمل ہونے کے موقع پر، 150 یادگار تاریخی عمارتوں پر قومی پرچم پھیرا کر ‘آزادی کا امرت مہوتسو ’ منائے گا
ہندوستانی محکمۂ آثار قدیمہ آزادی کے 75 سال مکمل ہونے کے موقع پر ‘‘ ہر گھر ترنگا’’ کے حب الوطنی مہم کے تحت ملک بھر کے 150 یادگار تاریخی مقامات پر قومی پرچم پھیرائے گا۔ قومی پرچم پھیرانے کے ساتھ ہی ان یادگار مقامات کو ترنگے کے رنگ میں روشن کیاجائے گا۔
اس کے علاوہ محکمے کے 750 تاریخی مقامات میں سووچھتا مہم چلائی جائے گی وہیں ، 5 اگست سے 15 اگست 2022 تک تمام مرکزی تحفظ والی تاریخی عمارتوں میں مفت داخلے کا اعلان کیا گیا ہے۔ اے ایس آئی کے 37 سرکل عوامی شراکتداری کے جذبے کے مقامی لوگوں کے ساتھ مختلف پروگراموں کا انعقاد کریں گے جو آزادی کا امرت مہوتسو کی اصل شکل ہوگی۔ان پروگراموں میں شجر کاری مہم ، اسکول سمواد ، لیکچرس ، میڈیکل کیمپس اور بچوں کے بیداری پروگرام شامل ہیں۔
وزیراعظم کا دفتر
وزیر اعظم بھوپال میں دوبارہ تعمیر شدہ رانی کملاپتی ریلوے اسٹیشن کو قوم کے نام وقف کریں گے
وزیر اعظم اُجین اور اندور کے درمیان دو نئی ایم ای ایم یو ریل گاڑیوں کو جھنڈی دکھائیں گے
وزیر اعظم مدھیہ پردیش میں ریلوے سے متعلق متعدد اقدامات کا آغاز بھی کریں گے
نئی دہلی، 14/نومبر 2021 ۔ پندرہ نومبر کو مدھیہ پردیش کے اپنے دورے کے دوران وزیر اعظم جناب نریندر مودی سہ پہر 3 بجے دوبارہ تعمیر شدہ رانی کملاپتی ریلوے اسٹیشن 2021 کا افتتاح کریں گے۔
گونڈ سلطنت کی بہادر اور بے خوف رانی کملاپتی کے نام سے منسوب دوبارہ تعمیر شدہ رانی کملاپتی ریلوے اسٹیشن مدھیہ پردیش میں پہلا عالمی معیار کا ریلوے اسٹیشن ہے۔ سرکاری نجی شراکت داری  طریقے سے دوبارہ تعمیر شدہ اس اسٹیشن کو گرین عمارت کے طور پر ڈیزائن کیا گیا ہے، جو عالمی معیار کی جدید ترین سہولتوں سے آراستہ ہے اور جس کی تعمیر کرتے وقت دیویانگوں کی آسان آمد و رفت کا خیال بھی رکھا گیا ہے۔
تقریب کے دوران وزیر اعظم مدھیہ پردیش میں ریلوے سے متعلق متعدد اقدامات کا آغاز بھی کریں گے، جس میں گیج کی تبدیلی اور برق کاری سے لیس اُجین – فتح آباد چندراوتی گنج، براڈ گیج سیکشن، بھوپال – بارکھیڑا کی تیسری لائن اور گیج کی تبدیلی و برق کاری سے لیس، ماتھیلا – نیمار کھیری براڈ گیج سیکشن اور برق کاری سے متصف، گونا – گوالیار سیکشن شامل ہیں۔ وزیر اعظم اُجین – اندور اور اندور – اُجین کے درمیان دو نئی ایم ای ایم یو ریل گاڑیوں کو جھنڈی بھی دکھائیں گے۔
سماجی انصاف اور تفویض اختیارات کی وزارت
جناب تھاور چند گہلوت نے سی جی او کا مپلیکس کے انتودیہ بھون میں ڈی ای پی ڈیلیوری کے بی۔1 ونگ کی نو تعمیر شدہ عمارت کا افتتاح کیا
نئی دہلی،11ستمبر ۔سماجی انصاف اور تفویض اختیارات کے مرکزی وزیر جناب تھاور چند گہلوت نے آج سماجی انصاف اور تفویض اختیارات کی وزارت کے تحت ڈیپارٹمنٹ آف ایمپاورمنٹ آف پر سنز ودھ ڈس ایبیلٹیز پانچویں منزل، انتودیہ بھون، سی جی او کامپلیکس، نئی دہلی میں افتتاح کیا۔
اس ونگ میں 6 مارچ2019 کو ایک سانحہ میں آگ لگ گئی تھی۔ آگ بجھانے کی کوشش اور حفاظتی کارروائی کےد وران سی آئی ایف کے افسر کی اس حادثے میں موت ہوگئی تھی۔ ڈی ای پی ڈبلیو ڈی کے مطابق معاوضے کے طور پر مذکورہ افسر کے اہل کنبے کو 2 لاکھ کی رقم ادا کی گئی تھی۔ مزید یہ کہ آگ سے ہونے والے نقصانات کی وجہ سے دہلی پولیس نے 28 مارچ 2019 تک عمارت کے اس حصے کو اپنی تحویل میں لے لیا تھا۔ نو تعمیر شدہ عمارت کو مکمل طور پر جسمانی طور پر معذور افراد کے استعمال کے حساب سے تعمیر کیاگیا ہے۔
اس عمارت میں ڈی ای پی ڈبلیو ڈی کے تقریباً70 اسٹاف اراکین کو اکو موڈیٹ رہائش کی گنجائش ہے۔ اس عمارت کی نو تعمیر تقریباً سول ورک پر 115 لاکھ روپے کے اخراجات اور بجلی کے کام پر 49 کاکھ روپے کا خرچ آئے گا۔ اس طرح اس ونگ پر کل تعمیراتی خرچ164 لاکھ روپے آیا ہے۔ پورے ونگ میں فائر پروف سازو سامان کا استعمال کیا گیا ہے اور پورے ونگ کو پی ڈبلیو ڈی کے لئے قابل رسائی بنایاگیا ہے۔
------------------------
م ن۔ ش ت۔رض
U- 4118
(Visitor Counter : 81
شہری ہوابازی کی وزارت
شمال مشرقی ریاستوں کو منتخب بین الاقوامی مقامات سے جوڑنے کے لئے بین الاقوامی ہوائی کنکٹی ویٹی اسکیم 
شمال مشرقی ریاستوں کو بنکاک، ڈھاکہ، کاٹھمنڈو، ینگون، ہنوئی، منڈالے، کنمنگ اور چٹاگاؤں سے جوڑاجائے گا
نئی دہلی،4 اپریل 2022/
شہری ہوا بازی کی وزارت نے بین الاقوامی ہوائی کنکٹی ویٹی اسکیم  اسکیم کو اڑے دیش کا عام ناگرک  سے مربوط کیا جائے گا تاکہ ملک میں سماجی اقتصادی ترقی کو فروغ دینے کی خاطر ملک کی کچھ ریاستوں کو منتخب بین الاقوامی مقامات سے جوڑا جاسکے۔ اس اسکیم کی ریاستی حکومتوں کے ذریعہ حمایت کی گئی ہے۔ آسام ، منی پور، اور تریپورہ، کی ریاستی حکومتوں نے گوہاٹی، امپھال اور اگرتلہ کو بین الاقوامی مقامات یعنی بنکاک، ڈھاکہ، کاٹھمنڈو، ہنوئی، منڈلے ، کنمنگ اور چٹاگاؤں کے ساتھ مربوط کیا جائے گا۔
ہوائی اڈوں کی ترقی اور ان میں بین الاقوامی معیار کی بہتری لانا ایک مسلسل جاری رہنےو الا عمل ہے جسے متعلقہ ہوائی اڈے کی آپریٹر تجارتی فعالیت ٹریفک کی مانگ، اور زمین وغیرہ کی دستیابی پر نظر ثانی کی جاتی ہے۔البتہ ان کا انحصار ٹریفک کی مانگ اور زمین کی دستیابی وغیرہ پر ہوتا ہے۔
اب تک شمال مشرقی خطے نے گوہاٹی اور امپھال ، دو بین الاقوامی ہوائی اڈہ ہیں، جنہیں بالترتیب گوہاٹی انٹرنیشنل لمیٹیڈ  اور ایئرپورٹ اتھارٹی آف انڈیا  کے ذریعہ چلایاجاتاہے۔ جی آئی اے ایل ا ور اے اے آئی دونوں نے اپنے اپنے متعلقہ ہوائی اڈوں پر مسافروں کی آمدورفت کی صلاحیت میں اضافہ کرنے سمیت خدمات کو بہتر بنانے کے لئے نئی مربوط ٹرمنل بلڈنگ  کی تعمیر کا کام شروع کیاہے۔ اس کے علاوہ اے اے آئی نے شمال مشرقی خطے سے بین الاقوامی کنکٹی ویٹی میں تیزی لانے کے لئے مندرجہ ذیل ترقیاتی کام شروع کئے ہیں:
- اگرتلہ ہوائی اڈہ پر ایک نئی ٹرمنل بلڈنگ کو ایک مربوط ٹرمنل کے طور پر ڈیزائن کیا گیا ہے تاکہ بین الاقوامی آپریشن کے لئے مستقبل کی ضروریات کو پورا کیا جاسکے۔
- امپھال ہوائی اڈے پر مسافروں کی آمدورفت کی صلاحیت میں اضافہ کرنے کی خاطر 2.4 ملین سالانہ مسافروں کے لئے نئی مربوط ٹرمنل بلڈنگ کی تعمیر تقریباً 500 کروڑ روپے کی لاگت سے کی جارہی ہے۔ اس ہوائی اڈہ کو بین الاقوامی ہوائی اڈہ قرار دیا گیا ہے۔
یہ معلومات آج شہری ہوابازی کے وزیر مملکت جنرل  وی کے سنگھ  نے آج راجیہ سبھا میں ایک سوال کا تحریری جواب دیتے ہوئے کہی۔
ش ح۔ و ا ۔ج
Uno-3768
(Visitor Counter : 92
وزارتِ تعلیم
اساتذہ کو ڈجیٹل ٹریننگ فراہم کرنے کے لئے حکومت کے ذریعے کئے گئے اقدامات
نئی دلّی ،29 / مرکز کی سر پرستی والی سمگر شکشا اسکیم اگست ، 2019 ء میں شروع کی گئی تھی ، جس کے تحت اسکولی تعلیم اور خواندگی کے محکمے نے مربوط ٹیچر ٹریننگ پروگرام ، نِشٹھا یعنی اسکول کے سربراہوں اور اساتذہ کی جامع ترقی کے لئے قومی پہل کے ذریعے ایلیمنٹری سطح پر آموزشی نتائج کو بہتر بنانے کی پہل کا آغاز کیا تھا۔
کووڈ – 19 کے چیلنجوں اور ایلیمنٹری سطح پر ٹیچروں کو پیشہ ورانہ ترقی کے مواقع فراہم کرنے کی خاطر محکمے نے اکتوبر ، 2020 ء میں دیکشا  پلیٹ فارم کا استعمال کرتے ہوئے آن لائن نشٹھا کا آغاز کیا تھا ۔ جون ، 2021 ء تک تقریباً 24 لاکھ اساتذہ ایلیمنٹری سطح پر نشٹھا آن لائن تربیتی پروگرام مکمل کر چکے ہیں ۔
مذکورہ معلومات آج راجیہ سبھا میں تعلیم کے مرکزی وزیر جناب دھرمیندر پردھان نے ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 7181
(Visitor Counter : 75
سائنس اور ٹیکنالوجی کی وزارت
سوئٹزرلینڈ کے ممبر پارلیمنٹ جناب نکلوس سیموئل گگر نے آج نئی دہلی میں مرکزی وزیر ڈاکٹر جتیندر سنگھ سے ملاقات کی
دونوں رہنماؤں نے صحت کی دیکھ بھال، ٹیلی میڈیسن اور تکنیکی ترقی جیسے شعبوں میں وسیع تعاون کے امکانات پر تبادلہ خیال کیا
ڈاکٹر جتیندر سنگھ کا کہنا ہےکہ چونکہ ہندوستان اور سوئٹزرلینڈ روایتی طور پر خوشگوار باہمی اعتماد پر مبنی تعلقات کا اشتراک کرتے ہیں، اس لیے دونوں ممالک کے لیے، پہلے سے موجود سہولیت کی بنیاد پر ایک دوسرے کے ساتھ مشغول ہونا آسان ہے
مسٹر گگر نے مختلف شعبوں اور سائنس اور ٹیکنالوجی کی وزارت کے ذریعہ بنائے گئے ٹیکنالوجی کے 25 مراکز میں تکنیکی تعاون میں دلچسپی کا اظہار کیا
ڈاکٹر جتیندر سنگھ نے 2018 میں اپنے ڈیووس کے دورے کو یاد کیا، جب وزیر اعظم جناب نریندر مودی نے عالمی اقتصادی فورم کی عالمی کانفرنس سے خطاب کیا تھا؛ نیز مرکزی وزیر نے سوئٹزرلینڈ کے عوام کی جانب پرجوش مہمان نوازی کو بھییاد کیا
بعد میں تفصیلی میٹینگ کے دوران، ہندوستانی فریق نے دورہ کرنے والے فریق کو حکومت ہند کی ارضی سائنسز کی وزارت کی طرف سے گلیشیئرز کے شعبے میں کئے جانے والے وسیع کام کے بارے میں تفصیلات سے اگاہ کیا، جس میں سوئس نمائندوں نے گہری دلچسپی ظاہر کی کیونکہیہ موضوع، باہمی دلچسپی اوراہمیت کا حامل
سوئٹزرلینڈ کے ممبر پارلیمنٹ جناب نکلوس سیموئل گگر نے سائنس اور ٹیکنالوجی کےمرکزی وزیر مملکت ، اراضی سائنسز؛ پی ایم او، عملہ، عوامی شکایات، پنشن، ایٹمی توانائی اور خلا، کےوزیر مملکت  ڈاکٹر جتیندر سنگھ سے آج نئی دہلی میں سے ملاقات کی۔ دونوں رہنماؤں نے صحت کی دیکھ بھال، ٹیلی میڈیسن اور تکنیکی ترقی جیسے شعبوں میں وسیع تعاون کے امکانات پر تبادلہ خیال کیا۔
دورے پرآئے ہوئے مہمان خصوصی نے ہندوستان کی نئی تعلیمی پالیسی میں کافی دلچسپی ظاہر کی اور پالیسی کے مزید پہلوؤں کے بارے میں جاننے کے لیے اپنی رضامندی ظاہر کی۔ انہوں نے پائیدار ترقی کے اہداف کے لیے حکومت ہند کی سائنس اور ٹیکنالوجی کی وزارت، کی طرف سے بنائے گئے مختلف شعبوں اور 25 ٹیکنالوجی مرکزوں میں تکنیکی تعاون میں بھی دلچسپی ظاہر کی۔
ڈاکٹر جتیندر سنگھ نے واضح کیا کہ چونکہ ہندوستان اور سوئٹزرلینڈ روایتی طور پر خوشگوار باہمی اعتماد پر مبنی تعلقات رکھتے ہیں، اس لیے دونوں ممالک کے لیے پہلے سے موجود سہولیت کی بنیاد پر ایک دوسرے کے ساتھ مشغول ہونا آسان ہے۔
توقع ہے کہ سوئٹزرلینڈ کا ایک اعلیٰ سطحی وفد، اس سال اکتوبر میں، ہندوستان کا دورہ کرے گا اور دونوں فریقوں سے متعلق مسائل پر، دو طرفہ تعلقات کو ایک نئی بلندی پر لے جانے کی کوششیں ہوں گی جو باہمی طور پر سود مند ہوں۔
اس موقع پر ڈاکٹر جتیندر سنگھ نے 2018 میں اپنے ڈیووس کے دورے کو یاد کیا جب وزیر اعظم جناب نریندر مودی نے علمی اقتصادی فورم کی عالمی کانفرنس سے خطاب کیا تھا۔ مرکزی وزیر نے سوئٹزرلینڈ کے لوگوں کی طرف سے پیش کی گئی گرمجوش مہمان نوازی کو بھی یاد کیا۔
دونوں رہنماؤں کے درمیان بالمشافہ بات چیت کے بعد، فریقین نے اپنے اپنے نمائندوں سے ملاقات کی۔ بات چیت کے دوران، ہندوستانی فریق نے دورہ کرنے والے فریق کو،حکومت ہند کی زمینی سائنس کی وزارت کی طرف سے گلیشیئرز کے شعبے میں کئے جارہے وسیع کام کے بارے میں آگاہ کیا، جس میں سوئس نمائندوں نے گہری دلچسپی ظاہر کی کیونکہ یہ موضوع سوئٹزرلینڈ کے لیے بھی اتنا ہی اہم اور باعث دلچسپی ہے۔
کامرس اور صنعت کی وزارتہ
سریش پربھو نے ہند- آسٹریلیا کے مشترکہ وزارتی کمیشن کے پندرہویں اجلاس کی صدارت کی
جناب سریش پربھو ،آسٹریلیا کے وزیراعظم جناب میلکم ٹرنبل سے ملاقات کرتے ہوئے
کامرس، صنعت اور شہری ہوابازی کے امور کے مرکزی وزیر جناب سریش پربھو نے آج کیمبرا میں آسٹریلیا کے تجارت، سیاحت اور سرمایہ کاری کے وزیر جناب اسٹیون سی اووو کے ساتھ ہند-آسٹریلیا مشترکہ وزارتی کمیشن کے پندرہویں اجلاس کی مشترکہ صدارت کی۔ اس موقع پر مذکورہ دونوں محترم وزراء نے دو فریقی تجارت اور سرمایہ کاری میں اضافہ کرنے کی ضرورت پر خاص طور سے زور دیا۔ اس موقع پر انھوں نے ان امور پر خاص طور سے گفتگو کی کہ کس طرح باہمی طاقت، معیشت کی جدیدکاری میں اہم خدمات انجام دے سکتی ہے۔
جناب سریش پربھو نے جی ایس ٹی کے نفاذ، مقابلہ جاتی پالیسی، دیوالہ اور دیوالہ پن ایکٹ اور کاروبار کی آسانی کو یقینی بنانے سے متعلق ہندوستانی کی معاشی اصلاحات کے سفر سے وابستہ تجربات بیان کئے۔ اس کے جواب میں آسٹریلیائی وزیر جناب سی اووو نے عوامی تعلقات عامہ کے مؤثر اثرات پر روشنی ڈالتے ہوئے آسٹریلیا کی معیشت اور ہمہ تہذیبی، سماجی ڈھانچے میں ہند نژاد برادری کی خدمات پر روشنی ڈالی۔ دونوں ہی وزراء نے بیک وقت اس امر پر روشنی ڈالی کہ ہندنژاد لوگ ایک دوسرے کے ملک سے باہمی تعاون کے امکانات میں اضافہ کرتے ہیں۔
دونوں وزراء نے پرائیویٹ سیکٹر کے اہم کردار پر روشنی ڈالتے ہوئے مسائل کا حل تلاش کرنے میں ہندوستانی اور آسٹریلیائی کاروباریوں کو راست طور سے جوڑنے اور اس سلسلے میں سرکار کو مطلع کرنے کی اہمیت پر بھی تبادلۂ خیال کیا۔
دونوں وزراء نے ہندوستان اور آسٹریلیا کے باہمی مفادات والی خصوصی مصنوعات کی باہمی بازاروں تک رسائی سے متعلق مسئلوں پر بھی گفتو کی۔ انھوں نے اس بات کا بھی اعتراف کیا کہ اس سمت میں نمایاں پیش رفت ہوئی ہے اور مسئلوں کے حل کی سمت میں بھی کوششیں رکھی جانی چاہئیں۔
اس موقع پر جناب سریش پربھو نے آسٹریلیا کے وزیراعظم جناب میلکم ٹرنبول سے بھی ملاقات کی۔ انھوں نے شمسی توانائی کی پیداوار اور اس کا ذخیرہ کرنے اور توانائی کے استعمال سے متعلق ٹیکنالوجی اور مہارت کی باہمی منتقلی پر زور دیا۔ جناب سریش پربھو نے آسٹریلیا کے وزیراعظم موصوف سے ہندوستان کے وزیر اعظم جناب نریندر مودی کی قیادت میں ہندوستان میں جاری اصلاحات کے عمل کی بھی تفصیلات بیان کیں۔ دریں اثنا گڈس اینڈ سروسیز ٹیکس  اور جیم  ٹرینٹی پر عمل درآمد سے متعلق ہندوستان کے تجربات پر بھی تبادلہ خیال کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
(UN-3293
وزیراعظم کا دفتر
وزیر اعظم نریندر مودی نے عید الفطر کے مقدس موقع پر ہم وطنوں کو مبارکباد دی
وزیر اعظم جناب نریندر مودی نے عید الفطر کے مقدس موقع پر ملک کے عوام کو مبارکباد دی ہے۔ وزیر اعظم جناب مودی نے کہا کہ عید مبارک۔
انہوں نے کہا کہ عید الفطر پر مبارکباد۔ میں اس خصوصی موقع پر دعا گو ہوں کہ اس خاص تہوار پر ہمدردی، بھائی چارے اور جذبہ خیرسگالی اور زیادہ بڑھے۔ سبھی لوگ صحت مند اور خوشحال رہیں۔ عید کا تہوار ہمدردی، بھائی چارے اور ہم آہنگی کا جذبہ پیدا کرتا ہے۔
.....................
م ن، ح ا، ع ر
25-05-2020
U-2783
(
وزارت آیوش
آیوش وزارت نے 2023 کے پدم ایوارڈ یافتہ افرادکا، جنہوں نے آیوش کے شعبے میں تعاون دیا ہے، اعزا کیا
مبارکباد دی جنہوں نے آیوش کے میدان میں تعاون کیا ہے
ایوارڈز عمدگی کی علامت ہیں اور ایسے افراد کا اعزاز حاصل کرنا بہت ہی فخر کی بات ہے، جنہوں نے ہمارے معاشرے میں نمایاں طور پر خدمات انجام دی ہیں: جناب سربانندسونووال
آیوش کی وزارت نے آیوش کے شعبے میں تعاون دینے والے 2023 کے پدم ایوارڈ یافتگان کا اعزاز کرنے کے لئے منگل کی شام کو ایک اعزازی تقریب کا انعقاد کیا۔ آیوش کے مرکزی وزیر جناب سربانند سونووال نے آیوش طریقوں کو مقبول بنانے میں تعاون دینے کے لئے جناب کملیش پٹیل، صدر شری رام چندرمشن ، حیدرآباد، ڈاکٹر منورنجن ساہو ، ممتاز آیوروید معالج اور سرجن اور ڈاکٹر گوپال سامی ویلوچامی، تجربہ کار سِدھا معالج کا اعزا کیا۔
آیوش کے وزیر جناب سربانند سونووال نے تینوں پدم ایوارڈ یافتگانہ کو توصیفی سند دے کر اُن کا اعزاز کیا۔ اس موقع پر وید راجیش کوٹیچا ، سیکریٹری آیوش وزارت، جناب پی کے پاٹھک اسپیشل سیکریٹری آیوش وزارت، جناب راہل شرما جوائنٹ سیکریٹری آیوش وزارت، وید منوج نیساری ، مشیر آیوش وزارت ، دیگر افسران اور اہم شخصیات موجود تھیں۔
جناب سربانند سونووال نے پدم ایوارڈ یافتگان کو مبارکباد دی اور کہا کہ پدم ایوارڈ یافتگان کی حصولیابیاں ہم سب کے لئے تحریک کی طرح ہے اور عمدگی کے تئیں اٹوٹ عہد بندی پورے ملک کے لئے ایک شاندار مثال پیش کرتی ہے۔ انہوں نے کہا کہ یہ ایوارڈ عمدگی کی علامت ہے اور اپنی انتھک محنت و وقف کے توسط سے ہمارے سماج میں تعاون دینے والے افراد کا اعزا زکرنا ملک کے لئے بہت فخر کی بات ہے۔
جناب کملیش پٹیل کو پدم بھوشن سے نوازا گیا ہے۔وہ ایک مشہور سماجی خدمات گار ہے اور چار دہائیوں سے زیادہ وقت سے ہندوستان میں محروم برادریوں کو تعلیم ، صحت دیکھ بھال اور روزی روٹی کے مواقع مہیا کرنے کے لئے وقف ہوکر کام کررہے ہیں۔ اپنے ہارٹ فل نیستحریک کے توسط سے انہوں نے 160 سے زیادہ ممالک میں دھیان یوگا تک مفت رسائی کو اہل بنایا ہے اور 5000سے زیادہ اسکولوں، یونیورسٹیوں اور تعلیمی اداروں میں طلباء اور اساتذہ کے لئے اقدار پر مبنی ترقیاتی پروگرام تیار کئے ہیں۔
ڈاکٹر منورنجن ساہو کو طب کے لئے پدم شری سے نوازا گیا ہے اور وہ آیوروید سرجری کے ماہر ہیں، جنہیں تقریباً 40 سالوں کا تجربہ ہے۔ آئی ایم ایس، وارانسی کی آیوروید اِکائی کے سابق ڈین اور آے آئی آئی اے نئی دہلی کے سابق ڈائریکٹر شلیہ تنترکے شعبے میں تعاون کے لئے جانے جاتے ہیں و کفایتی قیمت پر سماج کے غریب اور کمزور طبقات کا کسی مفاد کے بغیر علاج کررہے ہیں۔
پدم شری سے نوازے گئے ڈاکٹر گوپال سامی ویلو چامی 2018 سے 2021 تک آیوش کی وزارت کے سِدّھا کی تحقیق کی اعلیٰ اِکائی سینٹرل کونسل فار ریسرچ اِن سدّھا کے سائنسی مشاورتی بورڈ کے صدر کے طورپر کام کیا ہے۔موجود ہ وقت میں وہ سِدّھا فارماکوپیا کمیٹی چنئی کے اعزازی صدر ہیں۔ کووڈ-19انتظامات کے لئے امکانی دوا کی شکل میں ’کاباسورا کودی نیر‘کا مشورہ سب سے پہلے دینے والوں میں ڈاکٹر ویلو چامی سرفہرست تھے۔
آیوش کی وزارت کے سیکریٹری وید راجیش کوٹیچا نے بھی پدم ایوارڈ یافتگانہ کو مبارکباد دی اور اُن کی اچھی صحت اور مستقبل کے لئے نیک خواہشات کا اظہار کیا۔
صدرجمہوریہ ہند دروپدی مرموآج راشٹرپتی بھون میں ایک شہری ایوارڈ تقریب میں 2023 کے پدم ایوارڈز سے نوازیں گی۔
عملے، عوامی شکایات اور پنشن کی وزارت
مشن کرم یوگی کے تحت صلاحیت سازی کمیشن
نئی دہلی، 02 فروری 2022:
سائنس اور تکنالوجی کے مرکزی وزیر مملکت ؛ ارضیاتی سائنس کے وزیر مملکت ؛ وزیر اعظم کا دفتر، عملہ، عوامی شکایات، پنشن، ایٹمی توانائی اور خلاء کے وزیر مملکت، ڈاکٹر جتیندر سنگھ نے آج کہا کہ مشن کرم یوگی کے تحت تصور کردہ صلاحیت سازی کمیشن کا قیام عمل میں آچکا ہے۔
آج لوک سبھا میں ایک سوال کے تحریری جواب کے تحت، ڈاکٹر جتیندر سنگھ نے مطلع کیا کہ اسپیشل پرپز وہیکل  یعنی ’کرم یوگی بھارت‘ کو 31 جنوری 2022 کو کمپنیز ایکٹ، 2013 کی دفعہ 8 کے تحت قائم کیا گیا ہے۔
کابینہ کی تقرریوں سے متعلق کمیٹی کی منظوری سے، صلاحیت سازی کمیشن کے لیے مقرر کردہ چیئرمین اور دیگر اراکین کی تفصیلات مندرجہ ذیل ہیں:
چیئرمین –جناب عادل زین اُل بھائی
رکن  – جناب رام سوامی بالا سبرامنیم
رکن  – جناب پروین پردیشی
وزیراعظم کا دفتر
مردوں کے بھالا پھینکنے کے فائنل مقابلے میں طلائی تمغہ جیتنے کے لیے نیرج چوپڑہ کو وزیراعظم کی مبارکباد
نئی دہلی۔28اگست، وزیراعظم جناب نریندر مودی نے ،18ویں ایشائی کھیل- 2018 ،منعقدہ جکارتہ ،میں پالمے بانگ، انڈونیشیا میں مردوں کے بھالا پھینکنے کے فائنل مقابلے میں، طلائی تمغہ حاصل کرنے کے لیے، نیرج چوپڑہ کو مبارکباد پیش کی ہے۔
وزیر اعظم جناب نریندر مودی نے کہا ہے کہ‘‘جب نیرج چوپڑہ میدان میں ہوتے ہیں، تو یہ امید کی جاتی ہے کہ وہ بہترین کارکردگی کا مظاہرہ کریں گے۔ اس نوجوان نے مردوں کے بھالا پھینکنے کے فائنل مقابلے میں طلائی تمغہ حاصل کرکے ،پورے بھارت کو مسرور کیا ہے۔ ہم انہیں ایک نیا قومی ریکارڈ بنانے کے لیے بھی مبارکباد پیش کرتے ہیں۔’’